**Az idei év legjobb értékesítési eredménye a Fordnál; minden idők 3. legjobb hónapját zárta a Ford Magyarország**

* A Ford szeptemberi értékesítése több, mint 30 százalékkal, 405 darabbal haladta meg a tavalyi szeptemberi értékesítési számokat és 1782 darabos értékesített gépkocsival és 16,4 százalékos – minden idők 3. legmagasabb havi piacrészesedésével ismét a magyarországi újautó értékesítési lista élén végzett.
* A Ford haszonjárművei minden eddiginél kelendőbbek voltak szeptemberben. Az amerikai autógyártó 602 darab haszongépjárművel messze maga mögé utasította a magyar piac többi szereplőjét
* **Haszongépjárművek**: 2018 első 9 hónapja, illetve a szeptemberi értékesítési eredmények alapján egyaránt a Ford a magyar piac első számú haszongépjármű-márkája; 25,3 százalékos növekedés az első háromnegyed évben; 28,9 százalékos növekedés szeptemberben; a legmagasabb, 285 darabos Ranger értékesítési havi eredmény idén; stabil piacvezető pozíció a Transit modellcsaládon; busz és nehézhaszonjármű kategóriában további 34 darabos Ford értékesítés

**2018. október 2.** – Magyarországon a Ford szeptemberben a valaha volt 3. legmagasabb havi piaci részesedési eredményét könyvelhette el, és az első háromnegyedéves összesített teljesítmény, az összesen 14414 darab új Ford személy- és kishaszonjármű is a legjobb háromnegyed éves eredménynek számít a cég fennállása óta.

Magyarországon a Ford gépjárművek értékesítési eredménye a tavalyi év hasonló időszakához képes szeptemberben 30 százalékkal, 1782 darabra emelkedett. A szeptemberi piaci részesedés 4,3 százalékponttal 16,4 százalékra nőtt. A 14414 darabos első háromnegyedéves eredményével a Ford a piac növekedését meghaladó mértékben, 27,1 százalékos növekedést könyvelhetett el.

“Összesített értékesítési eredményeink folyamatosan növekednek. A Ford sikere Magyarországon elsősorban márkakereskedői hálózatunk szakértelmében és a Ford ütőképes, világszerte egységes platformra épülő széles modellpalettájában keresendő. Külön említésre méltó a haszongépjármű szegmensben hónapról-hónapra elért első helyünk, mely európai szinten is egyedülálló. A haszonjármű szegmensben a széles választási lehetőséget nyújtó Transit modellcsaládunk, és a Ranger modellek egyedülálló 42 százalékot meghaladó piacrészesedése a pick-up szegmensben magáért beszél.” - nyilatkozta Szamosi Viktor, a Ford Magyarország ügyvezető igazgatója.

Szeptemberben a Ford márkakereskedői hálózat kivételes teljesítményt ért el az alkatrész és szervizforgalom terén is. A szervizek forgalma rekordot döntött, ami a tavalyi évhez képest 7 százalékos növekedést jelent, éves szinten pedig szintén 7 százalékbővülés tapasztalható a márkaszervizek forgalmában. A kiemelkedő szeptemberi teljesítmény az évek óta megfigyelhető ősszel megnövekvő szervizlátogatottságon túl a növekvő újautó értékesítéssel és a különleges őszi-téli ajánlatokkal is magyarázható.

**Személygépkocsik:**

„Személygépkocsi értékesítésben az idei év legnagyobb érdeklődéssel vár modellje, a Ford által valaha gyártott legokosabb autó, a Focus lesz. Az októberi nyílt héten a gazdagon felszerelt Titanium, sportos ST-Line és prémium Vignale modellváltozatokkal bemutatkozó, 5 ajtós és Kombi kivitelben is elérhető új Focus változatokkal várjuk az érdeklődőket”. Az országban 6 helyen megnyitott prémium FordStore márkakereskedéseink pedig büszkén mutatják be a Ford un. Performance modelljeit a vadonatúj Mustang-ot és Fiesta ST 200-at” – avat be Dalos Attila a Ford Magyarország kereskedelmi igazgatója.

**Haszongépjárművek:**

2018 első kilenc hónapja, illetve a szeptemberi értékesítési eredmények alapján egyaránt a Ford a magyar piac első számú haszongépjármű-márkája. „A Ford haszongépjárművek eladásai a göngyölített szeptemberi eredmények alapján 20 százalékos piaci növekedés mellett 25,3 százalékos növekedést mutatnak az előző év azonos időszakához képest, szeptemberben pedig közel 29 százalékkal szárnyaltuk túl a tavalyi eredményeket, ami jól tükrözi a Transit modellcsalád, valamint a Ranger pickup iránti egyre növekvő keresletet. A Ranger értékesítése az első háromnegyed évben 15,7 százalékkal növekedett a tavalyihoz képest, és jelenleg közel 43 százalékos piaci részesedésével mondhatjuk, hogy a Ranger egyeduralkodó a Pick-up szegmensben. A Transit modellcsalád hagyományosan jól teljesít, ami megújult Transit első háromnegyedéves sikerén túl a most érkező új Transit Courier és Connect változatok iránti érdeklődésnek is köszönhető.

A jövőre nézve is tartogatunk újdonságokat: legsikeresebb haszonjárművünk, a Ranger modellcsaládja jövőre egy igazi ínyencséggel, az új Ranger Raptorral bővül.” - mondta Bagyó Dávid, a Ford Haszonjármű igazgatója.

**# # #**

***A Ford Motor Company***

*A Ford Motor Company globális vállalat, amelynek központja a Michigan állambeli Dearborn. A vállalat tevékenységi köre a Ford személyautók, haszongépjárművek, városi terepjárók (SUV) és elektromos hajtású autók, valamint a Lincoln luxusautók gyártása, értékesítése, finanszírozása és a velük kapcsolatos szolgáltatások biztosítása. Ugyanakkor a Ford lendületesen dolgozik az új lehetőségek kiaknázásán az elektromos autók, az önvezető járművek és a mobilitás területén. A vállalat a Ford Motor Credit Company révén pénzügyi szolgáltatásokat is nyújt. A Ford mintegy 201.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Motor Credit Company vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban körülbelül 54.000 alkalmazottat, az összevont, illetve nem összevont közös vállalkozásokkal együtt pedig mintegy 69.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 24 gyártóüzem (16 saját tulajdonú vagy összevont közös vállalat és 8 nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |
| --- | --- | --- |
| **Sajtókapcsolat:** | Györke Orsolya |   |
|  | **Ford Közép- és Kelet-****Európai Értékesítő Kft.**1138 Budapest Népfürdő u. 22.  |  |
|  | Tel: +36 1 2454 205 |  |
|  | email: ogyorke@ford.com  |  |

 |  |  |
|  |  |  |
|  |  |  |
|  |  |  |

|  |  |  |  |  |
| --- | --- | --- | --- | --- |
|  |  |  |  |  |
|  |  |  |  |  |